Alexandra Chick

Alexandra «Sandra» Chick (født 2. juni 1947 i Burnham Market i Norfolk i Storbritannia), zimbabwisk landhockeyspiller som deltok i de olympiske leker 1980 i Moskva.

Chick ble olympisk mester i landhockey under Sommer-OL 1980 i Moskva. Hun var med på det zimbabwiske damelaget som vant landhockeyturneringen foran Sovjetunionen og Tsjekkoslovakia. Det var første gangen landhockey for damer var med på det olympiske programmet. På grunn av at mange land boikottet lekene i Moskva var Zimbabwe et av lagene som fikk erstatte de fem opprinnelige som ikke stilte i turneringen. Seks lag deltok og det ble spilt en enkeltserie der alle lagene møttes én gang. Zimbabwe vant tre kamper og to uavgjort, og med åtte poeng toppet de tabellen foran Tsjekkoslovakia med sju. Chick spilte fem kamper og scoret ett mål i OL-turneringen. Hun er tvillingsøster med Sonia Robertson som også spilte på leget.

 OL-medaljer 
 1980  Moskva - 16px|Gull Gull i landhockey, damer  Zimbabwe

 Eksterne lenker 


Kategori:Zimbabwiske landhockeyspillere
Kategori:Olympiske mestere for Zimbabwe
Kategori:Medaljevinnere under Sommer-OL 1980
Kategori:Deltakere for Zimbabwe under Sommer-OL 1980
Kategori:Landhockeyspillere under Sommer-OL 1980
Kategori:Personer fra distriktet King's Lynn and West Norfolk
Kategori:Fødsler i 1950
Kategori:Olympiske medaljevinnere i landhockey